Tundub mage seda sõpruseks nimetada.
See oli midagi enamat. Justkui sugulus.
Meie hingede vahel.
Seisime vastu kõigele, mida elu meie teele paiskas,
ja teadsime, et saame üksteisele loota.
Pidime koos vanaks jääma.
See, mis meil oli, oli võimas.
Ja päriselt tähtis.
Ja see pidi kestma igavesti.
Aga seda ei juhtunud.
PÕHINEB ARAMINTA HALLI RAAMATUL
Millal te viimati ohvrit nägite?
Me käisime eile õhtusöögil?
Te ei tundu selles kindel olevat.
Ei, olen küll. Vabandust, olen. Ma lihtsalt…
Ei tundu võimalik, et see oli eile.
Kõik tundub…
nüüd nii teistmoodi.
Kas ma tohin küsida, kuidas?
Mis juhtus?
Kas teda rööviti?
Kas teda vägistati?
Me ei saa praegu seda teavet jagada.
Loodame teie abile.
Jah. Igal juhul.
Kuidas ma aidata saan?
Te võisite olla viimane inimene, kes teie sõbraga enne ründajat rääkis,
nii et rääkige meile kõigest, mida eilsest õhtust mäletate.
ÜKSTEIST TUNDI TAGASI
Olgu, olgu, olgu, olgu.
Nonii.
Läheb! Aitäh, aitäh, aitäh!
Soovin tänada oma kolleege Lõuna-Aasia tiimis, kes lasid mul võita.
NANCY KAS SAAKSIME JUBA KOHTUDA?
MUL ON VAJA RÄÄKIDA!
Ja pean tänama meie kartmatut juhti Eleanori
kahe kõige tähendusrikkama ja väljakutsuvama aasta eest mu elus.
- Kas ma tohin midagi öelda? - Muidugi.
Niisiis…
Neil võrdlemisi naeruväärsetel mänguvõistlustel on omaette eesmärk.
Lisaks sellele, et see toob veidi rõõmu ja helgust
selle raske, kuid vajaliku töö tasakaaluks,
mida te kõik üle maailma teete.
Need hetked on ühtlasi ka teetähised.
Nii et Kumal, täna tõstame sinu auks oma biolagunevad topsid,
sest oleme nii uhked kõige üle, mida sa oled saavutanud
Rescue and Reliefis.
Ja oleme veelgi uhkemad selle üle, kui palju võimalusi sind ees ootab.
- Aitäh. - Aitäh sulle.
Kumali terviseks!
Palun sööge!
Ma ei taha toitu raisata!
VABANDUST, ET NII VIIMASEL HETKEL, AGA MA TÕESTI VAJAN SIND, EL!
Aitäh.
- Hea kõne, boss. - Mida?
Tegin lihtsalt komplimendi.
Ära tee.
HALLOO? ÜTLE, ET SA JUBA LIIGUD.
- Mis toimub? - On sul hetk aega?
Ei ole. Palun vabandust, ei.
- Aga äkki leiaksime hiljem mingi aja? - Jah.
ELEANOR MA JÕUAN VAREM!
Jah? Räägime hiljem? Olgu.
Ma jälgin.
Oota. Kas ma… Ma tean…
Kas ma pean seda tegema?
- Pead küll. - See on traditsioon.
- Jah. - Kolledžiajast.
Kui me olime noored ja meil oli halb maitse.
- El, aita mind. - Ma…
Need pole minu reeglid.
- Mul on hea meel. Palju õnne! - Palju õnne!
Oi jumal, ei.
See on hullemaks läinud.
- Jah. - Rõve.
Tõesti halb.
Kullake, kuidas su päev läinud on? Kas sind on piisavalt kummardatud?
Muidugi. Artemis ärkas kell kuus hommikul, et mind kummardama hakata.
Ta nõudis pannkooke.
Ei, tüdrukud olid nii armsad ja Howard lasi neil mulle luuletused kirjutada.
- Tõesti armas. - Jah, ma tean.
Natuke odav.
- See on isiklik. - Nancy.
Ta tuleks kinkidega üle valada.
Vabandust.
Kartuli minigaletid tomati-confit'ga.
Sobib šampanjaga. Peakoka tervitus.
Aitäh. Palun tänage Marcot minu poolt.
Teeme nii, pr Bouchet.
Aitäh.
Võrratu.
Väga mõnus.
See on ju frititud kartul?
Ei, see on väga uhke ja käsitöö frititud kartul.
Ära ole ebaviisakas.
Nii hea, et sa kokkadega magad.
Kuidas sul kolleegiga läheb?
Kas see on ikka…
Jah, me oleme ikka ühenduses.
- Aeg-ajalt. - Jah.
Aga me võtame väga vabalt.
- Kas ta teab seda? - Jah.
- Nancy, kõik korras? - Super.
- Mida? - Kas kõik on kombes?
Jah!
Daamid, ma tahtsin öelda, et…
Kas see võtab kaua? Sest ma pean pissima.
- Ei. - Olgu, lihtsalt kontrollisin.
Tahtsin lihtsalt öelda, et mul on hea meel olla siin kahe inimesega,
keda kõige rohkem armastan ja kelle armastust tunnen kõige tugevamini.
- Oi, kullake! - Me armastame sind.
Iirlased ütlevad, et…
- Oi jumal. Palun ära hakka. - Nali.
- Mine. - Palju õnne, kullake.
Aitäh.
Olgu, tulen kohe tagasi.
- Teie laud on valmis, pr Bouchet. - Suurepärane. Aitäh.
Nancy, mis toimub? Kas kõik on korras?
Jah. Ei…
- Mis toimub? - See tüüp.
See on ikka teema.
- Mida? - Ma tean.
Ma arvasin, et lõpetasid selle ära.
Ma üritasin. Ma tean. See on keeruline.
Mida see tähendab?
Mary ei tea.
Palun ära ütle midagi.
Ma ei taha teda pahandada.
Aga mind tahad pahandada?
Sa pole ju monogaamne.
Nancy, kui sa oleksid Robertiga aus, et midagi sellist teed,
oleks kõik korras.
Avatud abielud on praegu nagu avatud köögid.
- Kõik tahavad neid. - See pole Roberti stiil.
Aga see asi, mida sa teed, see ei anna sulle vabadust.
- See teeb sind ainult õnnetuks. - Ma tean, ma tean.
Kui ma temaga olen, tunnen end jõuetuna.
Mäletad, mida sa ütlesid
armastuse ja kinnisidee erinevuste kohta?
Mida ma ütlesin?
Sa ütlesid, et armastus täidab inimest ja kinnisidee tühjendab.
Oled kindel, et mina ütlesin?
- Jah. - Kõlab Mary moodi.
Ei, sina ütlesid seda mulle. Roberti kohta.
Tol päeval, kui ta abieluettepaneku tegi.
Mulle tundub vahel, et sa näed mu elu selgemalt kui ma ise.
Ei, ma lihtsalt…
- Tere! Vaade on nii ilus. - Tere!
Eks ju?
Millest me räägime?
Lihtsalt Eleanori suhtepundardest.
Mulle pakuti tualetis kokaiini.
Mida?
Ma ei võtnud vastu, aga tore, kui pakutakse.
Sa ikka oskad!
Aitäh.
- Hei. - Eleanor, Robert siin.
Vabandust, et nii hilja või vara tülitan.
Pole midagi. Mis lahti?
Nancy ei tulnud eile õhtul koju ja ta ei võta telefoni.
Ega ta pärast õhtusööki sinu poole ei tulnud?
Kas sa kuuled?
- Kõik korras? - Jah…
Vabandust, kas sa ei ole üksi?
Ei, ei…
Anna mulle üks hetk.
Olgu, nii…
ELEANOR - HEI! KUS SA OLED? ROBERT HELISTAB.
Nancy pole veel koju tulnud?
Ei, olen talle jätnud hunniku teateid ja sõnumeid.
Ta ei vasta.
Ma olen mures.
Jah, ma ei… Ma ei tea, Robert.
Me sõime ja siis ta läks ära.
KÕIK KORRAS? MIDA MA ÜTLEN?
Ja ta ütles, et läheb koju?
Otseselt mitte, aga ma eeldasin…
HALLOO??? TA AIMAB MIDAGI! HELISTA…
Olgu. Ma helistan politseisse.
- Ei, Robert. Ära helista. - Olgu, nii et…
Oot, sa tead siis, kus ta on?
Mitte päris.
Eleanor, mis toimub?
Ma viskan midagi selga ja tulen sinna.
Ei ole vaja.
Ütle lihtsalt, mis…
Robert, lõpeta! Ära helista politseisse, enne kui me räägime. Palun.
- Olgu, olgu. - Olgu.
Ma liigun.
Persse!
Kuule, Jordan.
Kas ma tohin su püksid võtta?
- Jah. - Olgu.
Kas sa lähed juba ära?
Jah, aga pole hullu, sest ma ei pidanudki ju siin olema, mäletad?
MUL HAKKAVAD VARIANDID OTSA SAAMA…
Tšau.
Nii et talle aitab minust?
Ta läheb ära?
Kas asi on selles?
Ma ei tea, mida ta mõtleb. Ja ta pole seda öelnud.
Mida? Issand, Eleanor.
Sa tulid kohale, võid siis ju rääkida.
Kas tal on keegi teine?
Mul on väga kahju.
Noh…
Nüüd on selge.
Ma ei taha ennast sellesse segada.
Kes see mees siis on?
Ta ütles, et tegi sellele lõpu. Aga sa ju tead Nancyt.
Mõnikord on ta väga otsekohene ja teinekord…
Ma tahan nime.
- David. - Mis David?
Ma ei tea.
Ta ütles lihtsalt, et nad kohtusid tööl.
Muuseumis? Balletiteatris? Haiglas?
Kust ta selle tüübi leidis?
Ta pole mulle rääkinud.
See õhtusöök sinu ja Maryga eile õhtul, kas see oli ta alibi?
Ei. Me käisime õhtusöögil. Tähistasime Mary sünnipäeva.
Ära valeta mulle.
Olen küllalt valesid kuulnud.
Mitte minult.
Ma pole sulle kunagi valetanud. Mitte kordagi.
Me sõime koos õhtust ja siis ta lahkus.
Kas sa sooviksid midagi juua?
- Ma jätsin maha. - Mida?
Millal?
Kaks nädalat tagasi.
Tundub nagu aasta eest.
Tegin seda tema nimel.
Kas see on uus?
Ma ei tea.
Talle meeldib teoseid ümber tõsta. See hoidvat kodu värskena.
Kas ta on tõesti minuga nii õnnetu?
Tean, et ta räägib sulle ja Maryle kõigest, aga…
Ära tee, Robert.
Asi pole sinus. Ta ise teeb end õnnetuks.
Aitäh, et läbi tulid, aga ma pean end koguma.
Palume teil istuda, härra.
Ma eelistan seista.
Täna hommikul leiti surnukeha ja meil on alust arvata, et see on teie abikaasa.
Nancy.
Kuidas te teate, et see on tema?
Surnukeha juurest leiti tema isikutunnistusega rahakott.
Jumal.
Jah, noh…
Kust?
Arroyo Seco pargist, härra.
Colorado Street Bridge'i alt, seal on kergliiklustee…
Tean Arroyot. Olen kogu elu Pasadenas elanud.
Mis temaga juhtus?
Asitõendid viitavad rünnakule, mis ta tappis.
Kahjuks ei saa me rohkem üksikasju jagada.
Pereliige peab tulema surnukeha tuvastama.
Vabandust. Vabandust.
Mida te just ütlesite?
Keegi peab surnukeha tuvastama.
Jah. See on tema.
See…
See on Nancy.
Pr Bouchet.
Pr Bouchet!
Ma küsisin, kui kaua te ohvriga tuttavad olete olnud.
Oleme 25 aastat parimad sõbrad olnud, koos Maryga.
Ma pean Maryle helistama, sest ta ei tohi sellest lugeda.
Ütlesite hr Hennesseyle, et ta kohtus teise mehega.
Jah.
Mida te sellest mehest teate?
Mitte palju.
Ta nimi on David.
Nad kohtusid tööl.
- Tööl? - Jah.
Hr Hennessey sõnul oli ta koduperenaine.
Jah. Ta tegeleb palju heategevusega.
Ta on mitme erineva organisatsiooni juhatuses.
Robert saab kindlasti ammendava nimekirja anda.
Me räägime praegu teiega.
Kas te oskate tema armukese kohta veel midagi öelda?
Juuksevärvi? Vanust? Rassi? Pikkust?
- Kaalu? - Ei, mul on kahju.
Soovin, et oskaksin.
Mu abikaasal on parim sõbranna kolledžist.
Ripuvad pidevalt telefoni otsas.
Kas see on küsimus?
Tundub lihtsalt, et ta võis öelda teile enamat kui eesnime.
Ei öelnud.
Juhtumisi.
Kas ma olen kinni peetud?
Või võin lahkuda?
Kas teil on kusagile kiire?
Võite lahkuda.
Aga tehke meile teene ja püsige linnas.
Muidugi.
Aitäh.
Pole midagi.
Mis selles nii naljakat on?
Tere! Hei!
- Tädi Ellie! - Tere!
Mul on varvas katki.
Ja põletikus.
Ma sain kassi!
- Tõesti? - Ta hakkas kassi toitma.
- See pole tema oma. - On küll!
- Ei ole. - On küll!
Ära valeta, valevorst! Emme, ütle, et see pole tema kass!
Kui tore üllatus. Kas kõik on korras?
- Ei ole. Ei ole. - On küll!
Kallis, saad nad korraks tuppa viia?
Kuulge, tüdrukud! Kes tahab iPadi aega?
- Minge. - iPad!
Ellie ja emme tahavad täiskasvanute jutte rääkida.
Mis lahti?
Asi on Nancys.
Mida?
- Mary. - Mis on?
Teda pole enam.
Mis mõttes teda pole?
Mary, ta on surnud.
Mis mõttes teda pole?
Mis mõttes?
Kui sa ta surnukeha nägid, milline see…
Mida talle tehti?
Vigastus on tal kuklas.
Nii et ta nägu oli ikka täiuslik.
Mida kuradit ta Arroyos tegi?
Ma pole kindel. Aga…
Mis mõttes kindel? Kas sa tead veel midagi?
Ta kohtus kellegagi.
Mida? Mis mõttes kohtus kellegagi?
Ühe kutiga. Kellega ta kohtamas käis.
Issand jumal.
Kas sellest te eile õhtul rääkisitegi,
kui ma tualetist tagasi tulin?
Jah. Aga Mary, ta ei…
Ta ei rääkinud peaaegu midagi.
Aga sa teadsid.
- Kes ta oli? - Ma ei tea.
Tean ainult, et ta saatis Nancyle sõnumeid
ja Nancy oli pahane,
nii et nad ilmselgelt suhtlesid ikka edasi.
- Ja… - Ikka?
- Jah. - Suhtlesid ikka edasi?
Jah.
Kui kaua sa sellest teadnud oled?
Ma ei tea. Võib-olla mõne nädala.
Jumal küll. Issand, Ellie.
See polnud minu asi sulle rääkida.
Ja ma arvasin, et ta lõpetab selle ära.
Ma ei arvanud, et midagi juhtub.
Ma ei arvanud, et ta…
Olgu. Olgu.
Kas ta rääkis tema kohta veel midagi?
Ta ütles, et ta nimi on David ja et nad kohtusid tööl.
Kas sa rääkisid politseile?
Jah, muidugi. Rääkisin neile kõigest.
Jah, aga kumbki teist ei rääkinud mulle, nii et…
Kas sa arvasid, et ma mõistan ta hukka?
- Kas tema arvas seda? - Ei, Mary.
Ma arvan, et ta…
Sa kipud vahel isegi kiiremini hukka mõistma kui mina.
- Olgu. - Tead?
Jah, hea küll.
Äkki seepärast ta mulle rääkiski, Mary,
sest ta teadis, et oleksin temaga rangem. Ja ma olingi.
Mina käskisin tal selle mehega kõik ära lõpetada
ja ta läks temaga kohtuma ja nüüd on ta surnud.
Kas sa süüdistad ennast?
Sa ei tohi seda teha.
Mis juhtus?
Hei, Marcus.
- Tšau, kallike. - Tšau.
Kuidas sul täna hommikul sotsiaaltöötajaga läks?
Ema, ma olen päris inimene.
Sa võid minuga rääkida.
Mis toimub?
Olgu.
Su…
Su tädi Nancy tapeti eile õhtul.
Politsei leidis ta surnukeha.
- Issand jumal. - Vabandust.
Ema. Tule siia.
Issand jumal. Ema, mul on nii kahju.
Pole midagi, kullake.
Pole midagi. Mul on kahju.
Olgu, kullake. Olgu.
Ma olen kombes.
Politsei sõnul viitavad märgid vägivaldsele rünnakule.
Hetkel ei ole kedagi kinni peetud.
Ohvri abikaasa on Robert Hennessey,
kelle isa on Hedgerow Capitali asutaja.
Sotsiaalmeedia täitus kaastundeavaldustega.
Pr Hennessey kogus tuhandeid uusi jälgijaid.
Kas nad arvavad, et sellest on abi?
Võib olla.
Inimesed tunnevad kaasa.
Ole nüüd.
Ütle ausalt, kui sa näeksid seal ainult ta parimaid hetki,
kas sa ei hakkaks teda vihkama?
Vihkamine on kole sõna.
Kadestaksin ehk. Kui vaid seda näeksin.
See polnud isegi päris tema.
Oli ikka, Ellie.
Lihtsalt mitte kogu tema.
Kas sa oled Corat näinud?
Ei. Veel mitte.
Ma ei teadnud isegi, et mu emal oli musti riideid.
Tal oli üks meeletult ilus must nahast pükstükk,
mida ta klubis kandis.
Ma ei suuda seda üldse ette kujutada.
Ta tahtis alati koos šoppama minna.
Ma polnud kunagi nõus.
Ma mõistan.
Emade ja tütarde suhted kipuvad keerulised olema.
Ei, aga ma viskasin ta üle nalja, et ta nii palju šoppas.
Nüüd ma tuhlan ta riietes
ja otsin midagi, mida ta matustel kanda.
Cora…
Kui see on liiga raske, ei pea me seda praegu tegema.
Ma ei tunne midagi, Ellie.
See võib šokk olla.
Kas tõesti? Sest mulle tundub, et mul on midagi viga.
Sul ei ole midagi viga.
Ma mäletan, kui su emaga siin toas istusime ja sa olid alles imik.
Ta hoidis sind süles ja oli sinusse nii armunud.
Ta oli pööraselt õnnelik, et sai sinu ema olla.
Ja mina lükkasin teda eemale.
Ja nüüd on liiga hilja.
Kullake, pole midagi.
Ma olen sinuga.
Jää meie juurde ööseks.
Päriselt?
Ma ei taha oma isaga kahekesi jääda.
Cora, ma…
Olgu.
Ma tean, et tal on raske oma tunnetega toime tulla,
aga usu mind, ma tunnen teda ajast, mil olin vaevu sinust vanem…
Asi pole ainult ta tunnetes.
Ma ei tunne end temaga praegu turvaliselt.
Mul pole suhtekorraldajat vaja.
Ma tahan, et nad uuriks välja, kes mu naise tappis.
See on kriisijuhtimise firma, Robert.
Ja issi tahab sind lihtsalt tuttavaks teha.
Kogu lugu.
Lõppude lõpuks on see sinu valik.
Kas sa oled veel vaevatasu välja kuulutamisele mõelnud?
Mulle ei meeldi mõte mingist preemiast.
Ma tean. Ja keegi ei taha sind survestada,
aga praegu on oluline narratiivi juhtida.
- Hei. - Oleme…
Eleanor! Ma ei teadnud, et sa siin oled.
Vabandust, et segan.
Ei, tule edasi.
Tule edasi. Oled nii hea sõber olnud.
Et nii kaua meie perega oled.
Ma pidin just kööki minema.
Kas keegi soovib veel juua?
Ei, aitäh.
Kas siin on külm?
Mu õde üritab vaid aidata
kogu majas oleva alkoholi ära juua.
Jah, paistab nii.
Cora palus mul mõneks ajaks teie juurde jääda.
Olgu. Mida sa sellest arvad?
Tähtis pole see, mida ma arvan.
Peamine on välja selgitada, mis Cora jaoks parim on.
Kui ma pole sind tänanud kõige eest, mida sa teed…
Ära tee, palun, Robert.
Ei, ma kipun seda unustama.
Võin vahel täielik sitapea olla,
pean kõiki enda ümber iseenesestmõistetavaks.
Kuidas Cora tundus?
Kas ta kardab mind?
Ta ei kasutanud konkreetselt sõna „kardan“.
See on kindlasti raske. Kaotada oma ema
ja näha, et mind koheldakse kui kahtlusalust.
Nad ei nimeta sind ju kahtlusaluseks?
Me liigume sinnapoole.
Mul pole alibit.
Olin tol õhtul üksi kodus, kuni sinuga rääkisin.
Vabandust.
Ma mõistan…
JORDAN HEI, SINA! KUIDAS LÄHEB?
See, et sa siin oled, võib teda praegu aidata küll.
Ma hakkan võimalikult tihti külas käima.
Aga ma arvan, et siia jäämine ei oleks hea mõte.
Jah.
Olgu.
- Olgu. - Aitäh.
- Tere päevast! - Tere, pr Bouchet.
Sam, uus soeng.
- Mulle meeldib. - Aitäh.
- Hei. - Tere.
Me ei arvanud, et sa veel tööle tuled. Oleksime ette valmistunud.
Ma tulin ainult paarile asjale järele.
Ma ei tahtnud teid segada.
Ei, sina oled boss. Sa võid teha, mida tahad.
Mõtlesin, et vajad aega…
Ma ei taha sellest kontoris numbrit teha.
Ma tunnen väga, väga sügavalt kaasa.
- Ma ei kujuta ettegi. - Aitäh.
Mul pole sõnu.
Ei ole sõnu.
Said öeldud, Olivia.
Aitäh selle eest.
Paar uurijat käisid ennist siin,
küsisid tolle õhtu ajakava kohta.
Ütlesin, et olin selleks ajaks juba läinud ega saa neid aidata.
Jah, nad teevad oma tööd. Üritavad kronoloogiat paika panna.
Jajah.
Aga Lähis-Ida reis tuleb edasi lükata.
Jumal, muidugi.
Sellele ei ole üldse praegu aega mõelda.
Nad ei taha, et ma linnast lahkuksin.
Kui ma peaksin midagi teadma, siis sa räägiksid mulle, jah?
Jah.
Hei.
- Hei. - Olen üritanud sind kätte saada.
Jah, praegu ei ole kõige sobivam hetk.
Kas sa lähed kusagile?
Sa ei lähe ju töölt ära?
Ei. Võtan mõned asjad, kui pean kodust tööd tegema.
Võib-olla lähen sõbra poole, et abiks olla.
Kes sulle abiks on?
- Mida? - Küsisin, kes sulle abiks on?
See kaotus puudutab ka sind.
Olgu.
Jordan, ma arvan, et praegu oleks kõige rohkem abi sinu diskreetsusest.
- Eks? - Jah, ikka.
Olgu, aitäh.
Pagan.
Mary.
- Kas sa teed jälle suitsu? - Ei.
Jah.
See pole sigaret vaid emotsionaalne tugi.
Ma ei mõista, miks mälestusteenistus nii kiiresti korraldati.
Robert tahtis sellega vist ühele poole saada.
Persse, persse. Tulevad.
Hoia seda palun.
- Mida? - Palun, palun. Hoia, hoia.
Mary.
Terekest!
Tädi Ellie, sa teed suitsu?
See on halb harjumus, aga see ei tee temast halba inimest.
Aitäh, Howard.
Võtame teile kaks kohta.
Aitäh.
Nüüd nad arvavad, et ma suitsetan.
Anna andeks, aga ma poleks üldse tahtnud neid kaasa võtta.
Aga Howard arvas, et me ei tohi neid „leina eest säästa“.
See on Roberti perekonna korraldatud, nii et leina on siin vähe.
Rohkem elegantsi ja valgete eliidi reaalsuse eest põgenemist.
Millal pruut välja tuleb?
See pole pulm. Oleme matustel.
Tegelikult oleme mälestusteenistusel, sest surnukeha pole.
Me ei arva, et neid tuleks leina eest säästa.
Jah, ma kuulsin.
Kas ma lähen hulluks, või sellel on mingi lõhn?
Roosiõied.
Lasime paberi valmistada Nancy aia linast ja roosi kroonlehtedest.
Nii armas.
Purustasite ta roosid ja…
Jah. Muidugi.
Nii tore, et te tulite.
- Ei, palun. - Muidugi, hr Hennessey.
Ja millised imeilusad väikesed tüdrukud.
Aitäh.
Mul on kahju, et te nii lühikese etteteatamisega lapsehoidjat ei leidnud.
Aitäh.
El.
El. Sinu kord.
Oi jumal.
„Ta astub kaunilt nagu öö
Kui pilvitu on tähistaevas
Ning valgus ja vari täiuslikus koosluses
Kohtuvad tema pilgus ja palgel
Nii pehmenedes õrnaks valguseks
Mida kirgas päevavalgus varjutaks
Üks vari rohkem üks kiir vähem…“
Kena oli, ära saa valesti aru. See lihtsalt polnud…
- Temalik. - Jah.
Jah.
Kit hoiab kõike kontrolli all.
Tead, et pidin talle selle Byroni luuletuse ülevaatamiseks saatma?
Ja siis ta ütles: „Ei mingeid nalju ega pisaraid.“
- Issand. - Jah.
Kas sa nägid eile kirikus seda teksajakiga tüüpi?
Ei, ma ei mäleta küll. Mis siis?
Ega keegi ju Nancy pere poole pealt poleks sinna tulnud?
Ei. Ellie, nad poleks julgenud.
Jah.
Kuule…
Howardil tekkis mõte.
- Tahtsime tegelikult teenet paluda. - Olgu.
Äkki oleks võimalik, et Marcus tuleb sinu juurde vabatahtlikuks?
Sest me arvasime, et kui ta näeks maailmas päris kannatusi,
tekitaks see ehk talle perspektiivi ja siis ta oleks…
Jah, jah.
Ma leian talle midagi, kui ta on valmis.
Suur tänu, Ellie.
- Väga lahke sinust. - Mary.
Nad leidsid ta.
Erakorralised kaadrid Davide Haji Boyette'ist,
teise nimega D. H. Boyette'ist…
- Seal ta on. - Saame kinnitada,
- et ta on ametlikult… - Ei ole võimalik, raisk.
- …kahtlusalune… - Tema ongi?
- …Nancy Hennessey mõrvas. - Jah. Nii nad väidavad.
Kas sa tunned teda?
Miks ma peaksin?
Miks sa seda küsid?
Vabandust, ma poleks pidanud eeldama.
Ei, ma näen teda esimest korda.
Kodulehe järgi on ema üks ta toetaja.
Ta toetas kunstnikke.
Ja see mees on maalikunstnik.
D. H. Boyette, tuntud ka kui Davide.
Ja Kit helistab, arvata oli.
Kas sa arvad, et see tüüp ongi?
Ma arvan, et me ei tohiks teha ennatlikke järeldusi.
Las nad räägivad temaga… Issand jumal.
TAPETUD PASADENA KODUPERENAISE VÄIDETAV ARMUKE VAHISTATUD
Mis on?
- Mis on? - Issand jumal.
Mida?
Ellie?
Oi perse.
„D. H. Boyette“. Ta pani selle ju just üles?
Vahetult enne surma. See on tema tehtud.
Kas see on ema?
- Kurat võtaks. - Kuule, Robert. Robert.
- Isa? - Mida sa teed?
- Isa, lõpeta! Mida sa… - Mida sa teed?
- Isa! Ellie! - Kuule!
Lõpeta!
- Robert! - Isa!
- Tee midagi, Ellie! - Robert!
- Robert, kuhu sa lähed? - Isa. Isa!
- Lõpeta. Mida sa teed? - Lõpeta, isa! Isa!
Palun jää siia.
Lõpeta, Robert. Lõpeta.
Issand jumal, Robert. Sa pead lõpetama.
Teeme pausi.
Issand. Robert. Mida sa teed?
Räägime sellest toas.
Tee üks paus.
Sa pead hingama.
Issand jumal, Robert, palun.
- Ta ei kuulunud kunagi mulle. - Palun lõpeta.
Tahtsin alati, et ta oleks minu, aga ta ei olnud iialgi.
Üks osa temast jäi mulle alati kättesaamatuks.
Ja ma teadsin seda, raisk!
Robert, ma arvan, et sind jälgitakse.
- Mind ei huvita, raisk! - Ma mõistan, et sa oled vihane.
Sa pead maha rahunema.
Kuule.
Ära dikteeri, kuidas end tundma peaksin.
Issand jumal, Eleanor.
Sa ei tea kõike, eks?
Ta oli mu kuradi abikaasa.
Kas tal on alibi?
Davide'il?
Jah, sellel tüübil, kellega ta magas.
Mingisugune on. Ta oli vist mingil kunstiüritusel, aga lahkus varakult.
Tegelikult pole infot eriti jagatud.
Ma lihtsalt… Ma ei usu, et see on tema.
Sa tead vaid ta eesnime. Meil pole millestki kinni hakata.
See võib vabalt tema olla.
Ta oleks maininud, et mees on mustanahaline.
Ta ei rääkinud ju peaaegu midagi.
Aga ma olen ta parim ja ainus mustanahaline sõber.
See oleks jutuks tulnud.
Olgu.
Mina andsin politseile Davidi nime.
Mis siis, kui see pole see Davide?
Siis me ei tea ikka, kes meie parima sõbra tappis.
Ma pole kunagi Robertit nii vihasena näinud.
Ta…
Ta on äkiline.
Eriti, kui ta joob.
Või kui ta on armukade.
Ei, ta…
Sa tead, et ta armastas Nancyt üle kõige.
Viha ei ole armastuse vastand.
Mõnikord on see armastuse kõige ehedam väljendus.
Sa ei märka seda, sest Robert on su…
Mu mis asi?
Mu sõber? Ta on sinu sõber.
Sinul ja Robertil on side.
Jah, ta nimi on Nancy.
Nancyst eraldi.
Ja Nancy teadis seda ka.
Mida sa öelda tahad?
Sa pole ainus inimene, keda Nancy usaldas.
Muud midagi.
- Oi jumal! - Vabandust.
Ma ei tahtnud ehmatada.
Kuidas sa sisse said?
Keegi jättis ukse irvakile. Oleksin pidanud sõnumi saatma.
Jah.
Kas me võiksime…
Vaata, ma…
Ma olen sulle vabanduse võlgu.
See, kuidas ma käitusin ja mida ma ütlesin, oli õel.
Ta oli mu abikaasa, aga…
Ma tean, et te olite üksteisele kõige olulisemad.
Palun vabandust.
Aitäh.
Ma ei saanud isegi aru, kui väga seda sinult kuulda tahtsin.
Kas sa räägid, miks sa nii uhkelt riides oled?
Sinu arust olen uhkelt riides?
See on mu tavaline õhtune riietus.
Kuhu sa lähed?
Sa ju tead, kuidas Nancy armastab… armastas balletti ja kuidas ma…
Ära. Sa vihkad seda.
- Ei vihka. Ma lihtsalt… Minu arust… - Vihkad.
Kuidas need prantslased ütlevadki?
- See on sitaks igav. - See pole prantsuse keel.
Mu jalad ei mahu sinna rea vahele ära.
Mida?
Igatahes. Me pidime täna esietendusele minema.
Ja…
Ma ei tea, mida teha. Ma lihtsalt kolistan
selles suures majas üksi ringi.
Ma ei saa magada.
Ma käin ringi ja otsin teda, aga ta pole seal.
Nii et ma mõtlesin, et…
Ma ei tea. Äkki, kui läheksin balletti vaatama…
Tunneksid, et ta on sinuga.
Jah.
Täpselt. Kas sa arvad, et see on võimalik?
Ma ei tea enam, mis on võimalik.
Olgu.
Ta oli just siin.
Me olime kõik just siin, mängisime mingeid lollakaid kaardimänge.
Ja nüüd ta on igaveseks läinud.
Ja ma ei suuda…
See ei ole loogiline.
Miks ma ei peaks saama minna kohta, mis talle nii oluline oli,
ja teda seal tunda?
Ma arvan, et sa pead proovima.
Aga kas sa proovid koos minuga?
Sa tahad, et ma tuleks kaasa?
- Jah. - Ei.
Mida? Miks mitte?
Ma ei saa…
Ma lihtsalt ei saa.
Kuidas see paistaks?
Persse see.
Keda see huvitab?
Mind. Sind peaks ka.
Me ei saa lihtsalt ilusti riidesse panna ja koos linna peale lõbutsema minna.
Ei, palun vabandust.
Palun vabandust.
See oli…
See oli rumal mõte.
Palun vabandust.
JORDAN HEI. TEAN, ET LÄKSIN ÜLE PIIRI.
AGA MA TAHAN SIND NÄHA. ÄRA OLE TÄNA ÜKSI??
Mu emal on üks väljend, mida ta armastab kasutada.
„Ära näita kõike, mis sul on, ja ära ütle kõike, mida tead.“
Võtsin seda nõuannet väga tõsiselt.
Nii selle osas, mis meil oli, kui ka selle, mida ma tundsin.
Mõnikord varjasin seda nii hästi, et ei näinud seda isegi.
Pr Bouchet.
Pidid ju muretsema selle pärast, kuidas see paistab?
Muretsesingi.
Aga siis meenus mulle see prantslaste ütlus: „Persse see.“
Jah.
Kas lähme?
Ma loodan, et see pole kohatu, aga bossi tütar oskab end üles lüüa.
Ürita mulle lihtsalt korralik kaader saada, eks?
Tõlkinud Vivika Konsap